**UPUTE ZA STUDENTE ZA POSTUPANJE NAKON POVRATKA SA MOBILNOSTI U OKVIRU STUDIJSKOG BORAVKA**

Nakon povratka na matičnu instituciju student se mora u roku od 7 dana javiti predmetnom nastavniku radi definiranja načina i vremenskih rokova u kojima će student rješavati obveze iz MODULA 1 (rad studenta) i MODULA 2 (kolokviji).

Predmetni nastavnik dužan je obavijestiti studenta o postignutim ocjenskim bodovima iz Modula 1 i 2 te obavijestiti studenta o postignutim uvjetima za izlazak na ispitni rok.

Nakon ostvarivanja uvjeta propisanih studijskim programom student može pristupiti ispitu.

Predmetni nastavnik dužan je osigurati 4 ispitna roka studentima u mobilnosti, a student može isti predmet polagati najviše 3 puta.

Ispitne rokove za studente u mobilnosti definiraju nastavnici i objavljuju ih za svaki svoj kolegij putem Merlina. Po svakom kolegiju potrebno je definirati jedan termin za svaki ispitni rok.

Ukoliko su za to ostvareni preduvjeti, studenti imaju mogućnost izlaska na redovite ispitne rokove.

Prijava ispita je obavezna za sve studente uključene u program mobilnosti.
Student u dogovoru s nastavnikom prijavljuje ispitni rok putem obrasca „PRIJAVNICA ISPITA“ na email dglumac@fthm.hr.

Polaganje ispita student prijavljuje najkasnije tri dana prije održavanja ispita, a odjavljuje putem ODJAVNICE (na isti način kao i prijavnica) najkasnije 24 sata prije održavanja ispita.

Studentu koji prijavi ispit, a ne odjavi ga u za to predviđenom roku, bilježi se pad na ispitu.
Po zaprimanju prijavnice/odjavnice studenta izvršit će se prijava/odjava ispita za studenta.

Nakon održanog ispita, predmetni nastavnik unosi bodove postignute na ispitu u sustav Merlin.